stanford-oval/wikipedia huggingface dataset:
Amegas
Aiheesta muualla

Amegas MobyGamesissa (englanniksi)
Amegas Hall of Light -sivustolla (englanniksi)
Bliss (tietokonevirus)

Bliss on tietokonevirus joka tarttuu GNU/Linux-järjestelmiin. Sen kirjoittaja lähetti viruksen ensimmäisen version Usenet-uutisryhmiin 29. syyskuuta 1996 ja uudemman 5. helmikuuta 1997. Kun Bliss ajetaan, se yrittää liittää itsensä sellaisiin Linuxin suoritettaviin tiedostoihin, joihin tavallisilla käyttäjillä ei normaalisti ole oikeuksia. Tästä syystä suoritettavat tiedostot eivät käynnisty, joten käyttäjät huomaavat sen välittömästi. Vaikka se luultavasti ohjelmoitiin todistamaan, että myös Linux-järjestelmän voi saastuttaa ohjelmallisesti viruksella, se ei leviä kovinkaan tehokkaasti Linuxin käyttäjäoikeusjärjestelmän vuoksi.
Bliss kirjoittaa kaikista tekemisistään siistin login /tmp/.bliss-tiedostoon. Siinä on jopa --bliss-uninfect-files-please -käsky, joka puhdistaa viruksen itsensä saastuttamat tiedostot.
Aiheesta muualla

Bliss, Linuxin "virus"
Bliss F-securen virustietokannassa
Arthur Sullivan

Arthur Sullivan
Arthur Seymour Sullivan (13. toukokuuta 1842 Lontoo – 22. marraskuuta 1900 Lontoo) oli brittiläinen säveltäjä. Sullivan tunnetaan parhaiten opereteista, jotka hän teki yhdessä libretisti William S. Gilbertin kanssa. Hänen tuotantonsa sisältää 23 oopperaa, 13 orkesteriteosta, 8 kuoroteosta ja oratoriota, kaksi balettia, näyttämömusiikkia, hymnejä. lauluja ja pianokappaleita.
Ääninäytteet
Vuoden 1913 tallenne: "The Lost Chord" (1877). Sävellys Arthur Sullivan, sanat Adelaide Anne Procter, laulaja Reed Miller.
Äänitiedostojen kuunteluohjeet
Sullivan syntyi Lambethissa ja opetteli lapsena soittamaan eri instrumentteja. Myöhemmin hän alkoi myös säveltää lauluja. Vuonna 1858 Sullivan muutti Leipzigiin, jossa hän jatkoi opintojaan ja aloitti orkesterin johtamisen. Hän palasi Englantiin vuonna 1861.
Sullivan tutustui William S. Gilbertiin 1870-luvun alussa. Vuonna 1871 tuottaja John Hollingshead tilasi Sullivanin työskentelemään Gilbertin kanssa Thespis-oopperaa varten. He palasivat yhteen vuonna 1875, luodessaan operetin Trial by Jury ja aloittivat pitkän yhteistyön. H.M.S. Pinafore (1878) teki parivaljakosta kansainvälisen ilmiön. Se esitettiin Lontoossa 571 kertaa, mikä oli tuohon aikaan valtava määrä. Gilbertin ja Sullivanin yhteistyö ajautui joksikin aikaa ongelmiin 1890-luvun alussa, alkaen The Gondoliersin (1889) rahoitusta koskevasta kiistasta.
Sullivan lyötiin ritariksi vuonna 1883. Hän kuoli keuhkokuumeeseen marraskuussa 1900.
Aiheesta muualla

Wikimedia Commonsissa on kuvia tai muita tiedostoja aiheesta .
Arthur Sullivan International Music Score Library Project (englanniksi)
Vapaasti käytettävissä olevia Sullivanin partituureja Mutopia Project
Boeing C-17 Globemaster III

| C-17 Globemaster III |
| --- | --- |

Tyyppi:  kuljetuslentokone
Alkuperämaa:   Yhdysvallat
Valmistaja:  McDonnell Douglas / Boeing
Ensilento:  15. syyskuuta 1991
Esitelty:  17. tammikuuta 1995
Tila:  käytössä
Pääkäyttäjät:  Yhdysvaltain ilmavoimat Intian ilmavoimat Britannian kuninkaalliset ilmavoimat Australian kuninkaalliset ilmavoimat
Valmistusvuodet:  1991–2015
Kehitetty mallista:  McDonnell Douglas YC-15 (prototyyppi)
C-17 Globemaster III on alun perin McDonnell Douglasin kehittämä ja nykyään Boeingin valmistama strateginen kuljetuslentokone, jolla operoivat Yhdysvaltain ilmavoimat, Yhdistyneen kuningaskunnan ilmavoimat, Australian kuninkaalliset ilmavoimat, Kanadan ilmavoimat, Yhdistyneet arabiemiirikunnat, Qatarin ilmavoimat ja Heavy Airlift Wing.
Tehtävät

C-17 pystyy joukkojen ja kaikentyyppisen rahdin nopeaan kuljettamiseen tai pudottamiseen tukikohtiin tai suoraan kohdealueelle. Niitä on käytetty toimittamaan sotilastarvikkeita ja humanitaarista apua operaatio Enduring Freedomissa Afganistanissa sekä operaatio Iraqi Freedomissa Irakissa. Viisitoista Yhdysvaltain ilmavoimien C-17:ää pudotti 26. maaliskuuta 2003 yöpudotuksena 1 000 laskuvarjojääkäriä Bashuriin Irakiin pohjoisen rintaman avaamiseksi Irakia vastaan.
Yhdysvaltain ilmavoimien C-17 evakuoi 17. marraskuuta 2013 yli 670 Taclobanin kaupungin asukasta Filippiineillä hirmumyrsky Haiyanin tieltä. Myös Yhdistyneen kuningaskunan ilmavoimien C-17 osallistui avustusoperaatioihin alueella.
Yhdysvaltain ilmavoimien C-17 kone evakuoi 16. elokuuta 2021 Kabulista 640 afganistalaista Taleban-joukkojen tieltä.
Suomi on mukana kahdentoista maan ryhmässä (Strategic Airlift Capability), joka on hankkinut yhteiskäyttöön kolme C-17-konetta. Mukana ovat Nato-jäsenistä Suomen lisäksi Norja, Yhdysvallat, Unkari, Viro, Liettua, Alankomaat, Puola, Slovenia, Bulgaria, Romania ja Ruotsi. Ensimmäinen koneista luovutettiin heinäkuussa 2009, toinen syyskuussa ja kolmas lokakuussa 2009. Koneita operoi SAC:n operatiivinen yksikkö Heavy Airlift Wing ja ne on sijoitettu Pápan lentotukikohtaan Länsi-Unkariin.
Ominaisuudet

C-17:n voimanlähteenä on neljä työntövoiman kääntimillä eli suihkujarruilla varustettua F117-PW-100 (Pratt & Whitney PW2040) ohivirtausmoottoria. Jokainen moottori tuottaa 180 kN työntövoiman.
Kone vaatii vain kolmen hengen miehistön. Se voi kuljettaa 70 tonnia painavan M1 Abrams -panssarivaunun. Maksimikuljetuskapasiteetti C-17:llä on 77 500 kg. Lentokorkeus 28 000 jalkaa (8 500 m), lentomatka 2 400 meripeninkulmaa (4 400 km). Lentonopeus 450 solmua (833 km/h) (0.74Mach). C-17 tarvitsee operoidakseen vähintään 900 m pitkän ja 27 m leveän kiitotien.
Tekniset tiedot

Miehistö: 3
Siipien kärkiväli: 51,75 m
Pituus: 53 m
Korkeus: 16,8 m
Siipipinta-ala: 353 m²
Suurin lentoonlähtöpaino: 265 500 kg
Rahtikapasiteetti: 77 500 kg
Hinta: 191 miljoonaa US$
Tekniset tiedot > Suorituskyky

Huippunopeus: 830 km/h
Matkalentonopeus: 722 km/h
Lakikorkeus: 13 700 m
Lentomatka: 4 400 km
Operoivat C-17 Koneet > Yhdysvaltain koneet

Altus AFB
97th Air Mobility Wing
58th Airlift Squadron
Charleston AFB
315th Airlift Wing
300th Airlift Squadron
317th Airlift Squadron
701st Airlift Squadron
437th Airlift Wing
14th Airlift Squadron
15th Airlift Squadron
16th Airlift Squadron
17th Airlift Squadron
Hickam AFB
15th Airlift Wing
March ARB
452d Air Mobility Wing
452d Operations Group
452d Aeromedical Evacuation Squadron
729th Airlift Squadron
4th Air Force
McChord AFB
62nd Airlift Wing
4th Airlift Squadron
7th Airlift Squadron
8th Airlift Squadron
10th Airlift Squadron
446th Airlift Wing
97th Airlift Squadron
313th Airlift Squadron
728th Airlift Squadron
McGuire AFB
6th Airlift Squadron
Allen C. Thompson Field ANGB
172nd Airlift Wing
183rd Airlift Squadron
Operoivat C-17 Koneet > Yhdistyneen kuningaskunnan ilmavoimat

RAF Brize Norton
No. 99 Squadron
Operoivat C-17 Koneet > Royal Australian Air Force

No. 36 Squadron, RAAF Base Amberley.
Aiheesta muualla

Wikimedia Commonsissa on kuvia tai muita tiedostoja aiheesta .
Air Forcen sivulla
airforce-technologyn sivuilla
fas.orgin sivuilla
C-17 Globemaster III -lentue Virginiassa.
C-17 Australiassa.
Edessä KC-10 ja takana C-17.
C-17 ilmassa.
C-17 ILA 2002-näyttelyssä Berliinissä.
Besame Mucho (albumi)

| Besame Mucho Topi Sorsakoski & Agents |
| --- | --- | --- |

Studioalbumin tiedot
 Äänitetty : 1986-1987
 Studio : Studio Sound   Finnvox-studiot
 Julkaistu: huhtikuu 1987   (2007 remasteroitu CD)
 Formaatti: C-kasetti (262-1385204)   LP-levy (062-1385201)   CD-levy (CDP 7 46899 2 / 50999 517946 2 0)
 Tuottaja(t): Pedro Hietanen
 Tyylilaji: rautalanka, iskelmä, suomipop, suomirock
 Kesto: 30.13
 Levy-yhtiö: Oy EMI Finland Ab
 Levymerkki: Parlophone
Muut kannet
 Albumin takakansi.
Listasijoitukset
  Suomi: 1. (huhtikuu 1987)
Topi Sorsakosken & Agentsin muut julkaisut
| In Beat 1986 | Besame Mucho 1987 | Pop 1988 |
Singlet albumilta Besame Mucho
 ”Yksin oon mä vain / Kauan” Julkaistu: 1986  ”Tuuli tuo tuuli vie / Moody River” Julkaistu: 1987  ”Olet rakkain / Kirje” Julkaistu: 1987
Besame Mucho on Topi Sorsakosken & Agentsin studioalbumi, joka julkaistiin keväällä 1987. Albumi on Sorsakosken ja rautalankayhtye Agentsin toinen studioalbumi. Ilmestyessään monien yllätykseksi albumilta ei löydykään nimikappaletta, vaan kyseessä oli Agentsin ja Sorsakosken tarkoituksella tekemä "jekku". Hittejä olivat ”Kaksi kitaraa”, ”Kauan” ja ”Valot”-instrumentaali, joka omistettiin tammikuussa 1987 menehtyneen Rauli Badding Somerjoen muistolle.
Albumi kohosi Suomen listaykköseksi huhtikuussa 1987 ja pysyi kuukauden ajan ykkösenä. Levy pysyi Suomen levylistoilla yhteensä 49 viikkoa.
Albumi ylitti lähes välittömästi kulta- ja platinalevyrajat ja ylitti vielä seuravana vuonna tuplaplatinalevyn rajan. Levyä on myyty yhteensä 165 833 kappaletta, joka tekee siitä yhtyeiden myydyimmän levyn.
Albumi julkaistiin vuonna 1987 C-kasettina, vinyylilevynä ja CD-levynä. Vuonna 2007 EMI julkaisi albumin remasteroituna CD-painoksena, jossa oli myös yksi bonuskappale. Albumi julkaistiin uudelleenmasteroituna vuonna 2023 osana Complete – Kaikki levytykset 1984-1992 -kokoelmaa, joka kattaa kaikki yhtyeen vuosina 1984-1992 julkaisemat levytykset. Kokoelma julkaistiin vinyyli- ja CD-levyinä.
Kappaleet

Kaikki kappaleet sovittanut Esa Pulliainen.
Kappaleet > A-puoli

Olet rakkain – 2.28 (alkup. ”And I Love Her”, säv. ja alkup. san. John Lennon ja Paul McCartney, suom. san. Orvokki Itä)
Kirje – 2.28 (alkup. ”My Boyfriend”, säv. ja alkup. san. Johnny Liebkind, suom. san. Jukka Itkonen)
Kaksi kitaraa – 2.54 (alkup. ”Dve gitary”, säv. Ivan Vassiliev, alkup. san. Apollon Grigoryev, suom. san. Reino Helismaa)
Yksin oon mä vain – 2.27 (alkup. ”Min ton rotas ton ourano / All Alone I Am”, säv. Manos Hadjidakis, alkup. san. Ioannis Ioannidis, eng. san. Arthur Altman, suom. san. Kari Tuomisaari)
Rajaton kaipaus – 3.02 (alkup. ”No Chance”, säv. ja alkup. san. Moon Martin, suom. san. Jukka Itkonen)
Vihreät niityt – 2.44 (alkup. ”Green Fields”, säv. ja alkup. san. Terry Gilkyson, Richard Dehr ja Frank Miller, suom. san. Orvokki Itä)
Kappaleet > B-puoli

Kunhan palaan takaisin – 2.30 (alkup. ”Things Will Turn Out Right”, säv. ja alkup. san. Kim Brown, Denys Gibson, Ian Mallet ja Graham Johnson, suom. san. Kari Tuomisaari)
Kauan – 3.01 (alkup. ”Downtown”, säv. ja alkup. san. Tony Hatch, suom. san. Kari Tuomisaari)
Tuuli tuo tuuli vie – 2.42 (säv. Erik Lindström, san. Hillevi)
Moody River – 2.50 (alkup. ”Moody River”, säv. ja alkup. san. Gary D. Bruce, suom. san. Kari Tuomisaari)
Virran rannalla (Laulu virran rannalla) – 2.25 (säv. ja san. Alexander Semjonov, suom. san. Orvokki Itä)
Valot – 2.42 (instrumentaali, säv. Rauli Somerjoki)
Kappaleet > Vuoden 2007 remasteroitu CD-painos

Olet rakkain – 2.28
Kirje – 2.28
Kaksi kitaraa – 2.54
Yksin oon mä vain – 2.27
Rajaton kaipaus – 3.20
Vihreät niityt – 2.44
Kunhan palaan takaisin – 2.30
Kauan – 3.01
Tuuli tuo tuuli vie – 2.42
Romanialainen kitara – 2.35 (alkup. ”Chitarra Romana”, julkaistu alunperin Vihreät niityt -EP:llä (1986), säv. Eldo di Lazzaro, alkup. san. Bruno Cherubini, suom. san. Pekka Saarto)
Moody River – 2.50
Virran rannalla – 2.25
Valot – 2.42
Kokoonpano > Topi Sorsakoski & Agents

Topi Sorsakoski – laulu
Esa Pulliainen – sähkökitara (soolokitara), 6- ja 12-kieliset akustiset kitarat, taustalaulu (10)
Hans Etholén – sähkökitara (rytmikitara)
Kai Pulliainen – basso
Juha Takanen – rummut ja lyömäsoittimet
Kokoonpano > Muut muusikot

Pedro Hietanen - sähköpiano (5), kosketinsoittimet (9), haitari (11), urut (12)
Mari Hatakka - taustalaulu (8)
Tiina Isohanni - taustalaulu (8)
Sakari Kuosmanen - taustalaulu (7, 10)
Mongo Aaltonen - lyömäsoittimet (4, 6, bonus: 10), putkikellot ja patarummut (8)
Kokoonpano > Tuotanto

Mikko Tegelman - äänitys (Studio Sound)
Risto Hemmi - äänitys ja mikaus (Finnvox-studiot)
Make Törrönen - äänitys (Finnvox-studiot)
Pedro Hietanen - tuottaja
Stefan Bremer - etukannen kuva ja kannen suunnittelu
Martti Jämsä - takakannen kuvat (Mäntsälän seurojen talo)
Mika Jussila - vuoden 2007 CD-painoksen 24-bittinen digitaalinen remasterointi (Finnvox)
Pauli Saastamoinen - vuoden 2023 LP- ja CD-painoksien masterointi (Finnvox, toukokuu 2023)
Aiheesta muualla

"Kaksi kitaraa" -kappaleen esitys Tullikamarilla toukokuussa 1990
Asia Racing Team

Tallin kuljettajan Sandy Stuvikin mestaruusauto Aasian Formula Renault-kaudella 2010
Asia Racing Team on macaolais-kiinalainen pikkuformulatalli. Talli perustettiin vuonna 2003, jolloin talli kilpaili Aasian Formula Renault Challenge -sarjassa. Seuraavana vuonna talli sijoittui toiseksi Aasian Formula Renault -sarjassa.Vuonna 2005 tallin kuljettaja Hiroyuki Matsumura voitti Macaon Grand Prix -kilpailun. Seuraavana vuonna talli voitti Aasian Formula Renault -sarjan mestaruuden. Vuonna 2007 talli sijoittui jälleen sarjan toiseksi. Vuonna 2008 talli sijoittui toiseksi Formula Asia sarjassa ja voitti Asian Drivers Trophyn. Talli debytoi myös Formula BMW Pacific -sarjassa samana vuonna. Vuonna 2009 talli kilpaili Aasian Porsche Carrera Cup -sarjassa voittaen kaksi kilpailua. Seuraavana vuonna talli voitti jälleen Aasian Formula Renault -sarjan mestaruuden. Talli kilpaili myös Aasian Formula BMW-sarjassa samana vuonna. Vuonna 2011 talli kilpaili GT Asia Championship -sarjassa ja Formula Pilota China -sarjassa. Talli järjestää myös ajokoulutusta nuorille kuljettajille.
Käännös suomeksi
Arthemesia

| Arthemesia> Tiedot |
| --- | --- |
Toiminnassa:  1994–2010
Tyylilaji:  black metal melodinen black metal
Kotipaikka:  Helsinki
Laulukieli:  englanti
Levy-yhtiö:  Native North Records, 2001   Spikefarm Records, 2009  
Aiheesta muualla
Kotisivut
Infobox OKNimi-testi OK: 
Arthemesia oli suomalainen black metal -yhtye, joka toimi vuosina 1994–2010. Yhtyeen nimi perustuu koiruohoon (Artemisia absinthium), mikä viittaa madonruokaan.
Yhtyeen jäsenistöön on sen toiminnassa olon aikana kuulunut useita tunnettuja suomalaismuusikoita.
Diskografia

Devs - Iratvs (2001,  Native North Records)
a.O.a. (2009,  Spikefarm Records)
Promot
Promon02AB (2002)
ShamaNatahS (2006,  Promo-EP)
The Hyperion Elements (2007)
Demo '98 (1998)
The Archaic Dreamer (1999)
Entisiä jäseniä

Valtias Mustatuuli – laulu
Jukka-Pekka Miettinen (Mor Voryon) – kitara, kosketinsoitin, taustalaulu (ex-Ensiferum)
S.M. NekroC – kitara (ks. De Lirium's Order)
Magistra Nocte – kosketinsoitin, taustalaulu
Erzebeth Meggadeath – rummut (ks. Moonsorrow)
Routa – kitara, kosketinsoitin
Kimmo Miettinen (Mor Vethor) – rummut (ex-Cadacross)
Jari Mäenpää (Arbaal) – kitara, kosketinsoitin, laulu (ks. Wintersun, ex-Ensiferum)
Kai Hahto (Dr. KH) – rummut (ks. Wintersun, Swallow the Sun, ex-Rotten Sound)
Janne Leinonen (G'thaur) – basso (ks. Barathrum)
Oliver Fokin – rummut (ex-Ensiferum)
Aconitum – basso
Aiheesta muualla

Arthemesian kotisivut
Arthemesia Encyclopaedia Metallumissa (englanniksi)
Boeing Insitu ScanEagle

| ScanEagle |
| --- | --- |
 ScanEagle katapulttilaukaisulla
Tyyppi:  miehittämätön sotilaslennokki
Valmistaja:  Boeing, Inc. ja Insitu Group
Miehistö:  miehittämätön
Ensilento:  2004
Mitat
Pituus:  1,19 m
Kärkiväli:  3,1 m
Nopeus:  128 km/h
Tyhjäpaino:  18 kg
Voimanlähde
Koneisto:  3W 2-tahtimoottori
ScanEagle on Insitu Groupin ja Boeing-yrityksen valmistama miehittämätön lentokone, jota otettiin käyttöön Irakin sodassa vuonna 2004. Yleisesti lentolaitetta käyttävät Yhdysvaltain asevoimat taktisella tasolla tiedustelutehtäviin. Sitä on myös käytetty siviilitehtävissä, kuten tulipalojen torjunnassa, rautateiden valvonnassa ja rannikkovartioston eri tehtävissä.
ScanEagle lähetetään lentoon katapulttimaiselta lavetilta. Lennokki on käytössä yli 20 maalla ympäri mailman. ScanEaglestä on myös versiot ScanEagle 2 ja ScanEagle 3.
Tekniikka

Siipien kärkiväli on 3,11 metriä. Painoa lentolaitteella on ilman lisävarusteita 14–18 kg. ScanEagle toimii bensiinimoottorilla ja suoriutuu 24 tunnin tehtävästä ilman tankkausta. Normaali lentonopeus on 25,7–30,9 m/s. ScanEagle pystyy suorittamaan yli 111 km:n lentomatkoja ja sen operointikorkeus on 4 876 m ja maksimissaan 5 943 m.
Lentolaitteessa voidaan käyttää kahta erimallista elektro-optista kameraa (EO tai EO900), MWIR-infrapunakameraa (Electro-optical, Midwave Infrared) tai yhdistelmäkameraa, jossa on sekä elektro-optinen kamera että infrapunakamera. Elektro-optinen kamera pystyy tuottamaan reaaliaikaista, värillistä videomateriaalia ja se kykenee 25:1 optiseen zoomaukseen.
Infrapunakamera on malliltaan jäähdyttämätön ja se kykenee tuottamaan 30 kuvaa sekunnissa. ScanEaglessä voidaan käyttää myös kahta erilaista datalinkkiä: analogista videodatalinkkiä ja C2-datalinkkiä. Analogista videota tuotetaan 2,4 GHz:n taajuudella. Datalinkkeihin on myös sisällytetty CoT-toiminto (Cursor on Target), joka mahdollistaa laitteen ohjaamisen useilla eri ohjausjärjestelmillä.
Aiheesta muualla

Kuvia tai muita tiedostoja aiheesta Boeing Insitu ScanEagle Wikimedia Commonsissa
Bhaiaji Superhit

| Bhaiaji Superhit |
| --- | --- |

Ohjaaja:  Neeraj Pathak
Käsikirjoittaja:  Neeraj Pathak
Tuottaja:  Chirag Mahendra Dhariwal
Säveltäjä:   Jeet Gannguli  Raghav Sachar  Chandan Saxena  Amjad-Nadeem  Sanjeev-Darshan  Neeraj Pathak 
Kuvaaja:  Vishnu Rao Kabir Lal
Leikkaaja:  Sandeep Francis
Koreografi:  Ahmed Khan
Pääosat:   Sunny Deol  Preity Zinta  Arshad Warsi  Amisha Patel  Shreyas Talpade 
Valmistustiedot
Valmistusmaa:  Intia
Tuotantoyhtiö:  Metro Movies
Ensi-ilta:  23. marraskuuta 2018
Kesto:  139 min
Alkuperäiskieli:  hindi
Aiheesta muualla
IMDb 
Infobox OKNimi-testi OK: 
Bhaiaji Superhit (suom. ”Veli, superhitti”) on vuonna 2018 ensi-iltansa saanut intialainen hindinkielinen toimintakomediaelokuva, jonka on ohjannut Neeraj Pathak. Pääosia näyttelevät Sunny Deol, Preity Zinta, Arshad Warsi, Amisha Patel ja Shreyas Talpade. Elokuvassa esiintyy myös Viivi Altonen.
Juoni

Roisto yrittää voittaa vaimonsa takaisin tekemällä elokuvan heidän rakkaustarinastaan.
Näyttelijät

| 0 | 1 | 2 |
| --- | --- | --- |
|  Sunny Deol  | … |  Lal Bhaisahab Dubey (Bhaiaji 3D)/Funny Singh   |
|  Preity Zinta  | … |  Sapna Dubey   |
|  Arshad Warsi  | … |  Goldie Kapoor   |
|  Amisha Patel  | … |  Mallika Kapoor   |
|  Shreyas Talpade  | … |  Tarun Porno Ghosh   |
|  Sanjay Mishra  | … |  Dr. Gyan Prakash Buddisagar   |
|  Pankaj Tripathi  | … |  Gupta   |
|  Jaideep Ahlawat  | … |  Helicopter Mishra   |
|  Evelyn Sharma  | … |  Stephanie   |
|  Nawab Shah  | … |  Mishran roisto   |
|  Manoj Joshi  | … |  poliisikomentaja   |
|  Amit Mistry  | … |  Lucky Singh Laapata   |
|  Ranjeet  | … |  Sapnan isä   |
|  Mukul Dev  | … |  Shakeel   |
|  Brijendra Kala  | … |  3D:n setä   |
|  Pankaj Jha  | … |  Giriraj Singh   |
|  Viivi Altonen  | … |     |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Sleepy Sleepy Akhiyan” | Kumaar | Jeet Gannguli | Asees Kaur, Yasser Desai | 3.01 |  |  |  |  |
| 2. | ”Do Naina” | Amjad Nadeem | Amjad Nadeem | Yasser Desai, Aakanksha Sharma | 5.05 |  |  |  |  |
| 3. | ”Om Namah Shivay” | Shabbir Ahmed | Raghav Sachar | Sukhwinder Singh, Raghav Sachar, Aakanksha Sharma, Raftaar | 4.22 |  |  |  |  |
| 4. | ”Naam Hai Bhaiaji” | Neerraj Pathak, Sanjeev Chaturvedi | Sanjeev-Darshan, Neerraj Pathak | Amit Mishra, Raftaar | 3.32 |  |  |  |  |
| 5. | ”Baby Jaanleva Hai” | Amjad Nadeem | Amjad Nadeem | Yasser Desai, Pawni Pandey | 4.11 |  |  |  |  |
| 6. | ”Do Naina” (Shafqat Version)  | Amjad Nadeem | Amjad Nadeem | Shafqat Amanat Ali Khan, Aakanksha Sharma | 5.05 |  |  |  |  |
|  |  |  |  |  | 25.16 |  |  |  |  |
Vastaanotto

Box Office India julisti Bhaiaji Superhitin ”katastrofiksi”.
Aiheesta muualla

Bhaiaji Superhit Internet Movie Databasessa (englanniksi)
Boeing KC-46 Pegasus

| Boeing KC-46 Pegasus |
| --- | --- |

Tyyppi:  Ilmatankkauskone Kuljetuskone
Alkuperämaa:   Yhdysvallat
Valmistaja:  Boeing
Miehistö:  3
Ensilento:  2015
Käyttöönottovuosi:  2019
Tila:  Käytössä
Valmistusvuodet:  2013–
Kehitetty mallista:  Boeing KC-767
Boeing KC-46 Pegasus on yhdysvaltalainen ilmatankkaus- ja kuljetuslentokone, joka perustuu Boeing 767 -koneeseen. Se valittiin helmikuussa 2011 Yhdysvaltain ilmavoimille korvaamaan vanhat KC-135 Stratotankerit. Ensimmäinen yksilö toimitettiin käyttöön vuonna 2019.
Käyttäjät

Israel
Israelin ilmavoimat
Japani
Japanin ilmavoimat
Yhdysvallat
Yhdysvaltain ilmavoimat
Aiheesta muualla

Viralliset sivut
Asiakasdialogi

Asiakasdialogi tarkoittaa kaksisuuntaista viestintää yrityksen ja asiakkaiden välillä. Molemminpuolinen tärkeiden tietojen jatkuva vaihtaminen lujittaa asiakassuhdetta ja edesauttaa asiakasviestinnän kustannusten kohdentamista. Nykyaikana yrityksen on avattava useita kanavia asiakasdialogia varten. Asiakas on saatava innostumaan kokemustensa jakamisesta ja kommunikointikanavat on luotava mahdollisimman yksinkertaisiksi ja käyttökelpoisiksi.
Parhaimmillaan asiakasdialogi tuo esille asioita, joita tehdään väärin tai se antaa tietoa, miten niitä voidaan tehdä paremmin. Se voi myös tuoda uusia ideoita tai tuotteiden uusia esittelytapoja. Asiakasdialogilla on mahdollista saavuttaa entistä syvempää asiakasuskollisuutta ja parantaa halukkuutta asioida yrityksen kanssa. Tutkimusten mukaan asiakkaiden tyytyväisyys lisääntyy dialogin kautta, ja tuote/palvelu saa lisäarvon onnistuneen asiakasdialogin kautta. Asiakastyytyväisyys ilmenee dialogissa, jolloin saatu palaute on ajanmukaisempaa kuin varsinaisissa asiakastyytyväisyysmittauksissa.
Asiakasdialogin on tapahduttava asiakkaan ehdoilla. Yrityksen on oltava aktiivinen, ja asiakasyhteydenottojen on oltava säännöllisiä. Näin yritys saa selville, kuinka asiakkaat kokevat palvelut, ja samalla voidaan kartoittaa uusia ja muuttuneita vaatimuksia.
Alfa Romeo Formula 1 -sarjassa

|  Alfa Romeo |
| --- | --- |

Koko nimi:  Alfa Romeo SpA, Autodelta, Marlboro Team Alfa Romeo, Benetton Team Alfa Romeo
Päämaja:   Arese, Milano, Italia
Perustajat:   Nicola Romeo
Tunnetuimmat kuljettajat:   Giuseppe Farina  Juan Manuel Fangio  Andrea de Cesaris  Riccardo Patrese  Kimi Räikkönen
Moottorit:  Alfa Romeo
Saavutukset Formula 1:n MM-sarjassa
Ensimmäinen kilpailu:  Britannian GP 1950
Kilpailuja:  112
Valmistajien maailmanmestaruuksia:  0
Kuljettajien maailmanmestaruuksia:  2 (1950, 1951)
Voittoja:  10
Paalupaikkoja:  12
Nopeimpia kierroksia:  14
MM-pisteitä:  50
Viimeinen kilpailu:  Australian GP 1985
Alfa Romeo on kilpaillut valmistajana Formula 1 -sarjassa kausina 1950–1951 ja 1979–1985 sekä uudelleen nimisponsorina kausina 2019–2023.
Tallin alkuvaiheet

Alfa Romeo tuli Grand Prix -autoiluun mukaan vuonna 1924 Vittorio Janon suunnittelemilla autoilla kuljettajanaan Antonio Ascari, joka toi tallille ensimmäisen voiton Cremonassa 1920-luvun puolivälissä. Tallin auto dominoi kilparadoilla 1920-luvulla ja otti lisäksi valmistajien mestaruuden, mutta kuljettaja Ascari kuoli Montlheryssä järjestetyssä Ranskan osakilpailussa. 1930-luvulla Jano suunnitteli Tipo B-auton, joka voitti 1932–34 välisenä aikana Rudolf Caracciolan ja Tazio Nuvolarin ohjastamana jokaisen kilpailun, johon se osallistui. Vuonna 1933 Alfa Romeo kansallistettiin ja vetäytyi virallisesti kilparadoilta, mutta Ferrari ryhtyi yhteistyöhön tallin jäänteiden kanssa. Talli palasi kilparadoille vuonna 1938, mutta sodan uhan vuoksi talli valmisti pienempien sarjojen autoja ja kätki ne juustotehtaaseen Saksan miehittäessä Italian toisen maailmansodan aikana. Sodan jälkeen esiin kaivetut kilpa-autot dominoivat jälleen kilparatoja ja niillä voitettiin 26 kilpailua putkeen.